ЗымащIэ яхурикъужакъым
Ижевск къалэм щекIуэкIащ Урысей Федерацэм дзюдомкIэ и зэхьэзэхуэр. Абы хэтащ къэралым и щIыналъэ 74-м икIа, зи ныбжьыр илъэс 18-м фIэмыкIа спортсмен 700-м щIигъу.
Зи хьэлъагъыр килограмм 60-м нэблагъэхэм я зэпэщIэтыныгъэм и финал зэIущIэм Къэбэрдей-Балъкъэрым щыщ Зэмбатэ Къантемыр къыщыхигъэщIащ Санкт-Петербург щыщ Алиев СулътIан икIи дыжьын медалыр къылъысащ.
Зэпеуэм и Iыхьэхэм текIуэныгъиплI къыщызыхьа ди лъэпкъэгъу Пщыбий Амир кIэух зэIущIэм щыхуэзащ Мэзкуу щыщ Коловердов Павел. И хьэрхуэрэгъур зымащIэкIэ къефIэкIри, килограмм 46-м нэблагъэ зи хьэлъагъхэм я гупым Пщыбийм етIуанэ увыпIэр щиубыдащ.
Спортсменхэр ягъасэ Джэданэхэ Залымрэ Алимрэ.


МЭЗКУУ Къан.
